ต้องการที่จะไปฝังยาคุมคับ แล้วพอดีแฟนกินยาคุมแบบแผงอยู่ ปกติปจด.ของแฟนจะมาต้นเดือน ถ้าไปฝังวันศุกร์นี้จะทันไหมคับ แล้วกินยาคุมแบบแผงฝังได้ไหมคับ
สวัสดีค่ะ หากทานยาคุมกำเนิดอยู่ และต้องการเปลี่ยนมาฝังยาคุมกำเนิด ก็สามารถทำได้ โดยแนะนำให้เริ่มไปฝังเมื่อทานยาคุมครบ 21 เม็ดแล้ว หรือทานถึงเม็ดที่ 21 (สำหรับยาคุมชนิด 28 เม็ด) หรืออาจจะไปฝังในขณะที่ยังทานยาคุมเม็ดที่เป็นฮอร์โมนเม็ดอื่นๆ ก็ได้ค่ะ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่วันแรกที่ฝังยาคุมกำเนิดค่ะ